༈ ༼༡༣༣༽ཕག་མོའི་སྐོར་ལ་
སྒྲུབ་ཐབས་ཀུན་བཏུས་

அ
དོན་གསུམ་
:
།དང་པོ་རྡོ་རྗེ་ཕག་མོ་ལྷ་ལྔའི་སྒྲུབ་ཐབས་ནི། སྟོང་པའི་ངང་ལས་འབྱུང་བཞི་ལྷུན་པོ་དང་བཅས་པའི་སྟེང་དུ་རྡོ་རྗེའི་ས་གཞི། རྭ་བ། དྲྭ་བ། གུར། བླ་བྲེ། མདའི་དྲྭ་བ་དང་བཅས་པའི་དབུས་སུ་གཞལ་ཡས་ཁང་གྲུ་བཞི་
རྟ་བབས་དང་ལྡན་པའི་ནང་དུ་པཾ་ལས་པདྨ་དམར་པོ་འདབ་མ་བརྒྱད་པའི་ལྟེ་བར་ཟླ་བ་དངཉི་མའི་དཀྱིལ་འཁོར་གྱི་སྟེང་དུ་པཾ་ལས་འོད་ཟེར་འཕྲོས། འཕགས་པ་མཆོད། སེམས་ཅན་གྱི་དོན་བྱས། སླར་འདུས་ཡོངས་སུ་གྱུར་པ་ལས་བཅོམ་ལྡན་
འདས་མ་རྡོ་རྗེ་ཕག་མོ་སྐུ་མདོག་སིནྡྷུ་རའི་ལྷུན་པོ་ལ་ཉི་མ་ཤར་བ་ལྟར་རབ་ཏུ་དམར་བ། ཞལ་གཅིག་ཕྱག་གཉིས་མ། གཡས་སྡིགས་མཛུབ་དང་བཅས་པའི་རྡོ་རྗེ་འཕྱར་བའི་ཚུལ་གྱིས་འཛིན་ཅིང་། གཡོན་ཐོད་པ་ཁྲག་གིས་གང་བ་ཐུགས་ཀར་བསྣམས་
པ༑ གཡོན་པའི་གྲུ་མོར་ཁ་ཊཱཾ་ག་འཛིན་པ། སྤྱན་གསུམ་དང་ལྡན་ཞིང་མཆེ་བ་ཅུང་ཟད་གཙིགས་པ། སྐྲ་གྲོལ་བ། ཕྱག་རྒྱ་དྲུག་གིས་བརྒྱན་པ། མི་མགོ་སྐམ་པོ་ལྔའི་དབུ་རྒྱན་དང་། རློན་པ་ལྔ་བཅུའི་དོ་ཤལ་ཅན། བྷ་ག་ནས་ཁྲ་འཛག་པ། ཞབས་
གཡས་བརྐྱངས་པའི་འཇིགས་བྱེད་དང་དུས་མཚན་མ་མནན་པ། ཡེ་ཤེས་ཀྱི་མེ་དཔུང་འབར་བའི་དབུས་ན་བཞུགས་པ། ཤར་དུ་མཁའ་འགྲོ་མ་ནག་མོ། བྱང་དུ་ལཱ་མཱ་ལྗང་གུ ནུབ་ཏུ་དུམ་སྐྱེས་མ་དམར་མོ། ལྷོར་གཟུགས་ཅན་མ་དཀར་མོ་སྟེ་ཐམས་
ཅད་ཀྱང་ཞལ་གཅིག་ཕྱག་བཞི་མ། གཡས་གཉིས་ན་ཌ་མ་རུ་དང་། གྲི་གུག གཡོན་གཉིས་ན་ཁ་ཊཱཾ་ག་དང་། ཐོད་པ་འཛིན་པ། ཞལ་རེ་རེ་ལ་སྤྱན་གསུམ་གསུམ་དང་ལྡན་པ། སྐྲ་གྲོལ་བ། ཕྱག་རྒྱ་ལྔས་བརྒྱན་པ། གཅེར་བུ་ཞབས་གཡས་བརྐྱང་
1015
i

སྒྲུབ་ཐབས་ཀུན་བཏུས་
གིས་བཞུགས་པ། མཚམས་བཞིར་བྱང་ཆུབ་ཀྱི་སེམས་ཀྱིས་གང་བའི་བུམ་པ་བཞི་ཐོད་པ་བདུད་རྩིས་གང་བས་ཁ་བཅད་པ། རིགས་བདག་སྤྱི། སྔགས་ཨོཾ་བཛྲ་བེ་རོ་ཙ་ནཱི་ཡཻ་ཧཱུྃ་ཧཱུྃ་ཕཊ་ཕཊ་སྭཱཧཱ། མཚན་སྔགས་ཨོཾ་བཛྲ་ཝཱ་རཱ་ཧཱི་ས་པ་རི་ཝཱ་
ར༑ བསྟོད་པ། དཔལ་ལྡན་རྡོ་རྗེ་མཁའ་འགྲོ་མ། །མཁའ་འགྲོ་མ་ཡི་འཁོར་ལོ་སྒྱུར། །ཡེ་ཤེས་ལྔ་དང་སྐུ་གསུམ་ཉིད། །འགྲོ་བ་སྐྱོབ་ལ་ཕྱག་འཚལ་ལོ། །རྡོ་རྗེ་རྣམ་པར་སྣང་མཛད་མ། །ཞེས་སོ།།